als_Latn dik_Latn sag_Latn
DE RADA, RISHPIKJA E ARBËRISË
Autori: Moikom Zeqo
Botuesi: ERIK
978-9928-123-89-3Faqe: 400
Viti i botimit: 2014
1 500 L
Libri mund të porositet nga çdo vend i botës. Transporti në Shqipëri është falas, përsa i përket vendeve të tjera, vlera e transportit ndryshon në vartësi të vendit. Vlerën e saktë të transportit e mësoni në momentin që mbyllni porosinë.
Përshkrimi
Detajet
Në dyqind vjetorin e lindjes së poetit u krijua mundësia për t’u rikthyer me një vëmendje të tendosur te krijimtaria deradiane për të parë se çfarë nuk është thënë për mënyrën më eksplicite dhe më të thekshme.
De Rada ka diçka ekskluzive që nuk e ka asnjë krijues tjetër i letrave shqipe. Ai është Ati i vërtetë ose shpikësi institucional i Letërsisë Moderne Shqipe në mënyrë të mëvetëshme.
Ky libër përfaqëson një shtjellim të lirë dhe një mëtim për një prerje vertikale të subjekteve dhe të ideve.
Që në vitin kur vdiq De Rada, më 1903, mund të themi se u ravijëzuan dy konceptime studimore për të. Një është shkrimi i Faik Konicës, i cili e vlerëson De Radën, por duke ngritur lart aspektin historik dhe atdhetar, duke treguar një mungesë gati të plotë mosvlerësimi për artin e De Radës, gjë që është e pabesueshme dhe gati paradoksale. Dhe shkrimi i nxënësit të De Radës, Luigj Gurakuqit, i cili i jep vlerësimin më të lartë për të si poet dhe artist. Të gjithë librat që janë shkruar për De Radën janë midis këtyre dy skajeve, por bëjnë plotësime, klasifikime, por jo gjithmonë duke përdorur kritikën krahasimtare të veprës së De Radës, jo thjesht në raport me letërsinë shqipe, por edhe me atë europiane e botërore.
Sythet e librit paraqesin epokën, historinë si zgjatim i gjeografisë, pra si një projektim shpirtëror, vetë jetën e dyzuar dhe kontradiktore të De Radës, konceptet e tij estetike (që i kam shtjelluar më gjerë) duke pasur si epiqendër pikërisht Milosaon, këtë kryevepër pa një të dytë. Për të qenë më i lehtë leximi dhe për të pasur një shijim më estetik kam përfshirë edhe përshtatjen time afër origjinalit të tekstit të Milosaos, që ndryshon nga përshtatjet e mëparshme, sepse është ruajtur besnikëria autentike.
I kam dhënë rëndësi edhe një indeksi të një përzgjedhje të disa prej shkrimeve më të rëndësishme të De Radës, si dhe të disa shkrimeve nga autorë evropianë, që janë pak të njohura ose aspak të njohura për De Radën dhe krijimtarinë e tij.
Ky libër është konceptuar esencialisht në formën e teksteve eseistikë të mirëfilltë; me një durim dhe ngulmin të pazakontë pothuaj i lexova në mënyrë shteruese qoftë krijimtarinë e De Radës, qoftë edhe librat në pjesën më të madhe të mundur të bibliografisë mbi shkrimtarin. Për shkak edhe të parapëlqimit dhe të vetëdijes për të ecur në hullinë e një kritike konceptuale, për të mos pasur mbingarkesa dekorative apo referenca të parëndësishme jam mbështetur në një bibliografi kryesore, por shumë më e rëndësishme nga pikëpamja cilësore. Kam përvijuar tezat e mia, disa prej të cilave të pathëna në kritikën për De Radën. Jo se kam guxuar për t’i thënë, por se ashtu më rezultojnë pas një analize të gjatë dhe intensive. Një mënyrë e tillë e të shkruarit respekton edhe karakterin e epërm intelektual, por edhe grishjen për një lexim më masiv.
als_Latn ltg_Latn nno_Latn als_Latn als_Latn mlt_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn